67 Ntat’ae Zakaria a tlala moea o halalelang,+ ’me a profeta,+ a re: 68 “Ho bokoe Jehova Molimo oa Iseraele,+ hobane o lebisitse tlhokomelo ea hae ho batho+ ba hae ’me o ba etselitse topollo.+ 69 O re hlahiselitse lenaka+ la poloko ka tlung ea mohlanka oa hae Davida, 70 feela joalokaha, ka melomo ea baprofeta ba hae ba halalelang ho tloha khale,+ a buile 71 ka poloko lireng tsa rōna le matsohong a bohle ba re hloileng;+ 72 ho etsa mohau mabapi le baholo-holo ba rōna le ho hopola selekane+ sa hae se halalelang, 73 kano eo a ileng a e hlapanyetsa moholo-holo+ oa rōna Abrahama, 74 ea hore ka mor’a hore re pholosoe matsohong a lira,+ a re nehe tokelo ea hore ka ho se tšabe letho re mo+ etsetse tšebeletso e halalelang 75 ka botšepehi le ho loka ka pel’a hae ka matsatsi+ ’ohle a rōna. 76 Empa ha e le uena, ngoana e monyenyane, u tla bitsoa moprofeta oa Ea Phahameng ka ho Fetisisa, kaha u tla tsamaea ka pel’a Jehova ho lokisa+ litsela tsa hae, 77 ho fana ka tsebo ea poloko ho batho ba hae ka hore ba tšoareloe libe,+ 78 ka lebaka la qenehelo e bonolo ea Molimo oa rōna. Ka qenehelo ena meso+ e tla re etela ho tsoa holimo,+ 79 ho fana ka leseli ho ba lutseng lefifing le moriting+ oa lefu, ho tsamaisa maoto a rōna ka katleho tseleng ea khotso.”